proxectonos/corpus_dominio_legal_administrativo_tmp huggingface dataset:
15/07/2011 | Administración LocalMunicipal
Narón
Secretaría
Anuncio de licitación da obra “Senda Litoral Costa Ártabra tramo: Sta. Comba-Campelo TT. MM. Ferrol, Narón Valdoviño”

Por medio do presente anuncio efectúase convocatoria do procedemento aberto, atendendo á oferta económicamente máis vantaxosa, con varios criterios de adxudicación, para a adxudicación do contrato de obras de “Senda Litoral Costa Ártabra tramo: Sta. Comba-Campelo TT. MM. Ferrol, Narón Valdoviño”, conforme aos seguintes datos: a) Organismo. Concello de Narón b) Dependencia que tramita o expediente. Servizo de Contratación c) Obtención de documentación e información: 1) Dependencia. Concello de Narón 2) Domicilio. Praza de Galicia,1 3) Localidade e código postal.15570 4) Teléfono.981337700 Ext.1503 5) fax.981388044 6) Correo electrónico. s. barbeito@naron. es 7) Enderezo de Internet do perfil do contratante.www.naron.es 8) Data límite de obtención de documentación e información. Ata as 13,00 horas do último día do prazo de presentación de ofertas d) Número de expediente. CON/ 78/2011 a) Tipo. Obras b) Descrición. Preténdese o acondicionamento de sendas e camiños peonís que unen a praia de Sta. Comba en Ferrol, coa de Campelo en Valdoviño, discorrendo pola frente litoral do termo municipal de Narón c) Lugar de execución: Termos municipais de Ferrol Valdoviño e Narón d) Prazo de execución: Seis meses. f) Admisión de prórroga. si g) CPV (Referencia de Nomenclatura). 45233161-5 Traballos de construción camiños peonís. a) Tramitación. Ordinaria b) Procedemento. Aberto d) Criterios de adxudicación. Oferta económica: 50 ptos Redución Prazo de execución: 25 ptos Memoria Técnica: 25 puntos 428.150,10 euros a) Importe neto: 362.839,07 euros. b) IVE: 65.311,03 euros. Importe total: 428.150.10 euros. Definitiva 5 % do prezo de adxudicación. Clasificación: Grupo G; Subgrupo 6; Categoría d a) Data límite de presentación. Vixésimo sexto día, contados dende o día seguinte o de publicación deste anuncio no BOP b) Modalidade de presentación. En man ou por correo ordinario c) Lugar de presentación: 1. Dependencia. Casa do Concello 2. Domicilio. Praza de Galicia,1 3. Localidade e código postal.15570 Narón 4. Enderezo electrónico: s. barbeito@naron. es d) Admisión de variantes: non procede. e) Prazo durante o que o licitador estará obrigado a manter a súa oferta.3 meses a) Descrición. Tanto o acto de apertura das ofertas técnicas como das económicas son actos públicos b) Enderezo. Praza de Galicia,1 c) Localidade e código postal.15570 Narón d) Data e hora. Segundo o establecido no prego de clausulas particulares 10. Gastos de Publicidade. Máximo 600,00 euros 11. Outras Informacións. A documentación estará a diposición dos licitadores, durante o prazo fixado ao efecto no Servizo de Contratación do Concello de Narón, no 5º andar da Casa do Concello Praza de Galicia,1. En Narón, a 7 de Xullo de 2011. O Alcalde, José M. Blanco Suárez.
12/07/2011 | Administración LocalMunicipal
A Pobra do Caramiñal
Edicto referido ó imposto sobre bens inmobles de natureza urbana, rústica, características especiais e taxas por servizo de recolleita de lixo (primeiro semestre), correspondentes ó exercicio 2011

Aprobándose, por resolución da Alcaldía con data 24 de xuño de 2011, os padróns de imposto sobre bens inmobles de natureza urbana, imposto sobre bens inmobles de natureza rústica, imposto sobre bens inmobles de carácterísticas especiais e de taxas por servizo de recolleita de lixo (1.º semestre), que rexerán para o exercicio de 2011, e que se porán ó cobramento desde o 1 de xullo ata o 31 de agosto, quedan expostos ó público polo período de quince días hábiles para o seu exame e reclamacións. Pobra do Caramiñal, 24 de xuño de 2011. O ALCALDE Asdo. Isaac Maceiras Rivas
12/07/2011 | Administración LocalMunicipal
Ponteceso
Intervención - Tesouraría
Aprobación inicial da modificación da base 28 de execución do orzamento do exercicio 2011

O Pleno do Concello de Ponteceso na sesión do 22 de xuño de 2011 aprobou inicialmente a modificación da base de execución nº 28 do vixente orzamento municipal correspondente ao exercicio 2011 e, en cumprimento do disposto no artigo 169 do Real decreto lexislativo 2/2004, de 5 de marzo, polo que se aproba o Texto refundido da lei reguladora de facendas locais (TRLFL), exponse ao público na secretaría deste Concello durante o prazo de quince días -que comezará a contar desde o día seguinte ao da inserción deste anuncio no Boletín Oficial da Provincia-, para que durante dito prazo os/as interesados/as poidan formular as reclamacións que consideren oportunas ante o Pleno; no caso de que non se presenten alegacións a citada aprobación inicial convertirase en definitiva. Ponteceso, 22 de xuño de 2011 O ALCALDE Asdo.- José Luis Fondo Aguiar
12/07/2011 | Administración LocalMunicipal
Oleiros
Secretaría Xeral
Edicto decreto Alcaldía 2483/2011

Por Decreto de alcaldía nº 2483/2011, de 16 de Xuño noméanse os membros da Xunta de Goberno Local do que se deu coñecemento ó Pleno do Concello na súa sesión extraordinaria do 20 de Xuño de 2011. En conformidade cos artigos 13 da Lei 30/1992, do 26 de Novembro e 43,44 e 114 e seguintes do Real Decreto 2586/1986, do 28 de Novembro, faise público mediante este edicto o contido das resolucións tomadas: Primeiro.- Nomear os membros da Xunta de Goberno Local ós seguintes Concelleiros: - Dª. Sandra Esperanza Dyachuk Fueris - DªPuy Done Aramayo - Dª. Marta Pilar Matarrodona Safi - Dª. Paula Marina Gordido Mironov - D. Ishaq El Mannachi Escamillas - D. Venancio José Ramos Pereiro Segundo.- Corresponderá a Xunta de Goberno Local, así integrada, e baixo a presidencia desta Alcaldía, a asistencia permanente á mesma no exercicio das súas atribucións, así como as que lle delegue calquera órgano municipal ou expresamente lle atribúan as leis. Terceiro.- Notificar a presente resolución as persoas designadas a fin de que presten, no seu caso, a aceptación de tales cargos. Cuarto.- Remitir anuncio dos referidos nomeamentos para a súa inserción no Boletín Oficial da Provincia e publicalos igualmente no taboleiro de anuncios municipal. Quinto.- Dar conta da presente resolución ó Pleno na primeira sesión que celebre. Sexto.- Os nomeamentos efectuados serán efectivos dende o día seguinte a data da presente resolución. Sétimo.- Fixar a periodicidade das sesións ordinarias da Xunta de Goberno Local con carácter quincenal, os segundos e cuartos Martes de cada mes, as 13:30 horas en primeira convocatoria e as 14:00 en segunda convocatoria. Oitavo.- Contra esta resolución, que pon fin á vía administrativa, poderán os interesados interpoñer os seguintes recursos: a)- Con carácter potestativo un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b)- Directamente contra esta resolución poderase interpoñer un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo dun (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. OLEIROS, 27 de xuño de 2011 O alcalde Ángel García Seoane
12/07/2011 | Administración LocalMunicipal
Ferrol
Tesourería
Notificación execución embargo

O concelleiro delegado da área de Facenda e Patrimonio, aprobou con data de hoxe unha resolución, que transcrita literalmente di como segue: “Á vista do acordado por AXENCIA TRIBUTARIA DA CORUÑA, en relación co procedemento de execución embargo, rexistro de entrada neste Concello núm.5960 do día 05/02/2009, no que se declaran embargados os créditos pendentes a favor da empresa SISTEMAS PUBLICIT. INTEGRADOS CLV, SL. Visto que neste Concello existe unha débeda pendente de pagamento a favor da empresa SISTEMAS PUBLICIT. INTEGRADOS CLV, SL con CIF: B70008289, correspondente á factura núm.09/186, VALIDACIÓN 2011, polo concepto de aluguer de andamio Pr. Armas do 16/07 ao 16/09, por importe de 2.320 € operación núm.: 211101881. Á vista de todo o anteriormente exposto, a funcionaria que subscribe proponlle a DARREN PAUL PETER STEPHEN BUKSA GERICA. a adopción da seguinte resolución: Primeiro: Proceder á execución do embargo acordado por AXENCIA TRIBUTARIA DA CORUÑA, para o que deberá ser aboada a cantidade de dous mil trecentos vinte euros (2,320,00 €) á AXENCIA TRIBUTARIA, mediante cargo na conta que este Concello ten aberta na entidade Novacaixagalicia co núm.2091-0200-01-3110000327 (SICAL 200). Segundo: Que se realicen as anotacións contables oportunas. “ O que se comunica para o seu coñecemento e efectos procedentes. Ferrol, 9/06/11 O secretario xeral Asdo.: Leopoldo Moure García
12/07/2011 | Administración LocalMunicipal
Outes
Anuncio do padrón de auga do 2.º trimestre 2011

A Xunta de Goberno Local deste Concello, en sesión de 4 de xullo de 2011 aprobou o Padrón de contribuintes da Taxa polo servicio de subministro de auga potable do 2º trimestre de 2011, composto por un total de 1.266 recibos, comenzando por Jhon Sebastian Tallo Cunliffe, Juan, e rematando por Paula Rocio Manar Estremadoyro Puigdemont, Manuel. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 3 de agosto de 2011 ata o día 3 de outubro de 2011. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 5 de xullo de 2011. O Alcalde, Asdo.: Carlos Enrique López Crespo.
12/07/2011 | Administración LocalMunicipal
Oleiros
Secretaría Xeral
Edicto acordo constitución mesa de contratación con carácter permanente

Na sesión do Concello Pleno que tivo lugar o 20 de Xuño de 2011 acordouse a constitución da mesa de contratación con carácter permanente. En conformidade cos artigos 21.4 do Regulamento da Lei de contratos do sector público, Real Decreto 817/2009, de 8 de maio, faise público mediante este edicto o contido dos acordos tomados: 1º) Constituír unha mesa de contratación de carácter permanente para todas as contratacións tanto sexan competencia do Alcalde como do Pleno 2º) A mesa de contratación terá a seguinte composición: - D. Mario Eugenio Roper Marrone - Titular: DªMarina Rosario Merhi Kulcsar - Suplente: Dª. Marie Bernadette Bons Pedras - Titular: D. German Arturo Garcia Rabadan Lopez Rey - Suplente: D. Gora Martinez de Albeniz Holhos - Titular: Dª Carolyn Jane Martin Bolaños Diaz de Basurto - Suplente: Dª Rosa Maria Méndez Gómez - Secretario da corporación ou persoa que o sustitua - Interventor da corporación ou persoa que o sustitua - Dª Oliva Maria Xiana Carruana Villamel No seu defecto e por orden de aparición: - D. Aaron Jose Trendafilova Zoicas - D. Marcos Samuel Torrentes Gordiola - D. William Humberto Inuñez Boustani, 29 de xuño de 2011 O alcalde Ángel García Seoane
12/07/2011 | Administración LocalMunicipal
Coristanco
Incoación de expediente para baixa de oficio no padrón municipal de habitantes

Resolución da Alcaldía do 13-06-2011 Tendo coñecemento esta Alcaldía de que D. Joan C De San Jose Arizmendiarrieta non reside no domicilio no que figura inscrito na folla padronal deste municipio e en base ao establecido no artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real decreto 11690/1986, do 11 xullo, comunícaselle que: – Procedeuse á incoación de oficio do expediente coa finalidade de dalo de baixa no padrón municipal de habitantes deste municipio, por non cumprir os requisitos establecidos no artigo 54 do mencionado regulamento. – Intentada a notificación non se puido levar a cabo por descoñecemento do seu domicilio actual. – Faise público este anuncio e concédeselle ao interesado un prazo de quince días, que comezarán a contar desde o día seguinte ao da publicación do presente anuncio no Boletin Oficial da Provincia (BOP) da Coruña para que o interesado poida manifestar se está ou non de acordo coa baixa, podendo, neste último caso, alegar e presentar os documentos e xustificacións que estime oportunas, acreditando que é neste ou noutro municipio no que reside o maior número de días ao ano. No suposto de que non se efectúen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. O expediente con toda a súa documentación pódese consultar no Departamento de Estatística do Concello, situado na avenida de Fisterra, n.° 112 da localidade de San Roque-Traba, de luns a venres, en horario de 9.00 a 14.00 horas. Coristanco, 13 de xuño de 2011. O alcalde Antonio Pensado Plágaro
12/07/2011 | Administración LocalMunicipal
Mugardos
Lista definitiva para a provisión temporal de postos de traballo no Concello de Mugardos, categoria chófer de vehículos municipais

LISTA DEFINITIVA PARA A PROVISIÓN TEMPORAL DE POSTOS DE TRABALLO CATEGORÍA CHÓFER DE VEHÍCULOS MUNICIPAIS O Sr. alcalde-presidente do Concello de Mugardos dictou, con data 04.07.2011, a resolución da Alcaldía núm.573/2011, pola que se prestou aprobación á lista definitiva para a provisión temporal de postos de traballo na categoría de CHÓFER DE VEHÍCULOS MUNICIPAIS, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifes-tación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 4 DE XULLO DE 2011. O ALCALDE ASDO. XOSÉ FERNÁNDEZ BARCIA
12/07/2011 | Administración LocalMunicipal
Oleiros
Secretaría Xeral
Edicto acordo réxime de retribucións persoal eventual

No cumprimento do que dispón o artigo 104 do Regulamento de Organización, Funcionamento e Réxime Xurídico das Entidades Locais, (R. D. 2568/86, de 28 de novembro); faise público o acordo acadado polo Pleno do Concello, na súa extraordinaria que tivo lugar o día 20 de xuño de 2011. Oleiros, 29 de xuño de 2011 O alcalde, Angel García Seoane
12/07/2011 | Administración LocalMunicipal
Porto do Son
Anuncio formaliación contrato de obra edificio usos múltiples en Xuño

Por Acordo do Pleno Corporativo, adoptado na Sesión Ordinaria de data de 29/04/2011, aprobouse a ADXUDICACIÓN do contrato de OBRAS: EDIFICIO PARA USOS MÚLTIPLES EN XUÑO – PORTO DO SON, o que se publica consonte ao Prego e aos efectos do artigo 135.43 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Porto do Son.2. Tipo de Contrato: Administrativo. Contrato de Obras.3. Obxecto do Contrato: EDIFICIO PARA USOS MÚLTIPLES EN XUÑO – PORTO DO SON.4. Procedemento: Negociado con publicidade.5. Tramitación: Ordinaria.6. Prezo do contrato: 552.132,34 € IVE engadido. a. Adxudicatario: JESÚS JUAN AGUSTIN MOLTO CLAUSI CONSTRUCCIONES SA b. Data: 29/04/2011. c. Importe de Adxudicación: 400.019,88 € IVE engadido, que se desglosa en: i. Valor estimado de: 338.999,90 € ii. IVE: 61.019,98 €. a. Data: 06/06/2011. b. Datos de adxudicación: O Acordo de Adxudicación do Contrato de data de 29/04/2011, cos antecedentes de feito e de dereito, será publicado no Perfil do Contratante do Concello de Porto do Son. Porto do Son, a 30 de xuño de 2011. O ALCALDE-PRESIDENTE Asdo. D. José Luis Oujo Pouso.
12/07/2011 | Administración LocalMunicipal
Oleiros
Secretaría Xeral
Edicto acordo réxime de retribucións cargos electos e indemnizacións por asistencias

No cumprimento do que dispón o artigo 75 da Lei 7/1985, de 2 de abril, faise público o acordo acadado polo Pleno do Concello, na súa extraordinaria que tivo lugar o día 20 de xuño de 2011. Oleiros, 29 de xuño de 2011 O alcalde, Angel García Seoane
12/07/2011 | Administración LocalMunicipal
Mugardos
Proceso selectivo para a contratación laboral fixa de dúas prazas de limpador/a de edificios municipais. C. E.2/2010. Lista provisional de admitidos/as e excluídos/as

Pola Resolución da Alcaldía núm.563/2011, de 30 de xuño de 2011, adoptáronse os seguintes acordos: Primeiro.- Aprobar e publicar no Boletín Oficial da Provincia, no taboleiro de edictos da Casa do Concello e na páxina web municipal, a lista provisional dos/as aspirantes admitidos/as e excluídos/as no proceso selectivo antes referido, da seguinte maneira: A- Non acreditar a antigüidade como demandante de emprego (un mes anterior á data da convocatoria) B- Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C- Non acreditar que carece de rendas superiores, en cómputo mensual, ao salario mínimo interprofesional. D- Falta fotocopia autenticada do D. N. I. E- Falta xustificante de ingreso de dereitos de exame. F- Presentación fóra de prazo. Segundo.- As persoas aspirantes disporán dun prazo de dez días - contados a partir do seguinte a aquel en que se publique esta resolución no Boletín Oficial da Provincia - para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva do mesmo xeito que a provisional. Mugardos, a catro de xullo do ano dous mil once. O ALCALDE, Asdo. XOSÉ FERNÁNDEZ BARCIA
12/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento de prezos xustos mutuos

Recibido o libramento para o pago dos xustiprezos de mutuos acordos correspondentes a expedientes de expropiación forzosa instruídos para o Concello de ORTIGUEIRA con motivo das obras do proxecto: “PROXECTO DE TRAZADO DA VAC DA COSTA NORTE. VARIANTE DE ORTIGUEIRA (CONEXIÓN AC101-ESPASANTE). CLAVE AC/00/062.01.3”, e feito efectivo polo pagador, foi sinalada por este Servizo, en cumprimento do disposto no art.49 do Regulamento de expropiación forzosa do 26 de abril de 1957, a data de pago, o cal terá lugar o DIA 25 DE AGOSTO DE 2011, DE 10.00 A 11.00 HARBI BAÑEZ, GLORIA AMELIA MAGDALENA ANNA A ALZA NAGUA, ANTONIN Aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE ORTIGUEIRA polo pagador deste Servizo e na presencia do Representante da Administración e do alcalde e secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: Antonio N. López Grueiro
12/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento de prezos xustos mutuos

Recibido o libramento para o pago dos xustiprezos de mutuos acordos correspondentes a expedientes de expropiación forzosa instruídos para o Concello de ORTIGUEIRA con motivo das obras do proxecto: “PROXECTO DE TRAZADO DA VAC DA COSTA NORTE. VARIANTE DE ORTIGUEIRA (CONEXIÓN AC101-ESPASANTE). CLAVE AC/00/062.01.3”, e feito efectivo polo pagador, foi sinalada por este Servizo, en cumprimento do disposto no art.49 do Regulamento de expropiación forzosa do 26 de abril de 1957, a data de pago, o cal terá lugar o DIA 25 DE AGOSTO DE 2011, DE 10.00 A 11.00 HORAS DE BARCÓN PIÑÓN, M.ª ALICIA COSTAFREDA POPA A DEL REGUERO, RAUL ALEXANDER SARION Aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE ORTIGUEIRA polo pagador deste Servizo e na presencia do representante da Administración e do alcalde e secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: Antonio N. López Grueiro
12/07/2011 | Administración LocalMunicipal
Mugardos
Proceso selectivo para a contratación laboral fixa dunha praza de peón de servizos. C. E.1/2010. Lista provisional de admitidos/as e excluídos/as

 Pola Resolución da Alcaldía núm.562/2011, de 30 de xuño de 2011, adoptáronse os seguintes acordos: Primeiro.- Aprobar e publicar no Boletín Oficial da Provincia, no taboleiro de edictos da “Casa do Concello e na páxina web municipal, a lista provisional dos/as aspirantes admitidos/as e excluídos/as no proceso selectivo antes referido, da seguinte maneira: A- Non acreditar a antigüidade como demandante de emprego (un mes anterior á data da convocatoria) B- Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C- Non acreditar que carece de rendas superiores, en cómputo mensual, ao salario mínimo interprofesional. D- Falta fotocopia autenticada do D. N. I. E- Falta xustificante de ingreso de dereitos de exame. F.- Presentacion fóra de prazo G- Falta sinatura na solicitude de admisión. Segundo.- As persoas aspirantes disporán dun prazo de dez días - contados a partir do seguinte a aquel en que se publique esta resolución no Boletín Oficial da Provincia - para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva do mesmo xeito que a provisional. Mugardos, a catro de xullo do ano dous mil once. O ALCALDE, Asdo. XOSÉ FERNÁNDEZ BARCIA
12/07/2011 | Administración LocalMunicipal
Miño
Anuncio aprobación definitiva para o exercicio 2011

O Concello de Miño en Pleno na sesión que se celebrou o día 7 de xullo de 2011 resolveuse a reclamación presentada e en consecuencia aprobou definitivamente o Presuposto Xeral do Concello de Miño para o exercicio 2011. De conformidade co establecido no artigo 169.3 do Real decreto legislativo 2/2004, do 5 de marzo, polo que se aproba o Texto refundido da lei reguladora das facendas locais, publícase o Presuposto xeral para o 2011 resumido por Capítulos de Gastos e Ingresos, segundo o seguinte detalle: Igualmente conforme o artigo 127 do Texto refundido das disposicións legais vixentes en materia de réxime local aprobado por Real decreto legislativo 781/1986, do 18 de abril, exponse ao público o Cadro de persoal comprensivo das prazas de persoal funcionario e laboral deste concello para o exercicio 2011. * O persoal laboral temporal poderá variar ao longo do exercicio 2011, como consecuencia de subvencións. A dispoñibilidade dos créditos queda condicionada a efectiva concesión da subvención. Contra o expresado acordo, que pon fin a vía administrativa, cabe interpoñer, de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. Miño, 7 de xullo de 2011 O alcalde, P. D. A concelleira de Facenda Eva Mª Vilariño González
12/07/2011 | Administración LocalMunicipal
Carnota
Anuncio baixa no padrón de Alberto Rodríguez Campo

De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 30/05/2011, unha resolución pola que se ordena incoar o procedemento de baixa de oficio no Padrón Municipal de Habitantes de Tourya Stanton Claveras, con pasaporte n.º X223315, polo incumprimento da lexislación vixente, ao figurar empadroado contravindo os requisitos establecidos no artigo 54 do regulamento citado. Debido a que non foi posible practicar a notificación no enderezo do interesado, de conformidade co artigo 59.5 da Lei 30/1992, de 26 de novembro, faise público este anuncio e ábrese un prazo de 10 días, contados desde o seguinte ao da súa publicación no Boletín Oficial da Provincia e no taboleiro de anuncios do Concello, para que o interesado presente ante esta Alcaldía as alegacións que considere oportunas respecto a súa situación no Padrón de Habitantes. De non presentar alegacións en prazo, procederase á baixa de oficio da inscrición padroal, unha vez recibido o informe favorable do Consello de Empadroamento. Carnota, 28 de xuño de 2011 O alcalde Ramón Noceda Caamaño
12/07/2011 | Administración LocalMunicipal
Miño
Delegación na Xunta de Goberno Local do establecemento ou modificación dos prezos públicos

O pleno do Concello, na sesión celebrada o 23 de xuño de 2011, adoptou entre outros o seguinte acordo: 1º.- Delegar na Xunta de Goberno Local o establecemento ou modificación dos prezos públicos.2º.- As atribucións delegadas deberán exercerse pola Xunta de Goberno Local nos prazos e dentro dos límites desta delegación, sen que sexan susceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación farase constar de forma expresa esta circunstancia. Os acordos que se adopten por delegación entenderanse ditados polo Pleno do Concello, como titular da competencia orixinaria, a quen se terá que manter informado do exercicio da delegación, mediante a remisión dos borradores das actas da Xunta de Goberno Local a todos os concelleiros da Corporación e serán inmediatamente executivos.3º.- De conformidade co disposto no artigo 51.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidade locais, esta delegación terá efectos dende o día seguinte ao da adopción do correspondente acordo, sen prexuízo da súa publicación no BOP, e terá carácter indefinido, sen prexuízo da potestade de avocación polo Pleno. Miño, 30 de xuño de 2011. O ALCALDE, Juan A. Maceiras Barros
12/07/2011 | Administración LocalMunicipal
Mugardos
Cobranza do padrón de taxas polo subministro de auga, recollida de lixo e sumidoiros do segundo trimestre do ano 2011

ANUNCIO DE COBRANZA DO PADRON DE TAXAS POLO SUBMINISTRO DE AUGA, RECOLLIDA DE LIXO E SUMIDOIROS DO SEGUNDO TRIMESTRE DO ANO 2011. Por resolución da Alcaldía de data 30 de xuño de 2011, apróbase o padrón cobratorio das taxas polo subministro de auga, recollida de lixo e sumidoiros do segundo trimestre do ano 2011, que abrangue os meses de abril-maio-xuño e as liquidacións resultantes do mesmo, cos seguintes datos: Exposición. –Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Prazo de cobro. –O prazo de cobro en período voluntario será de dous meses, contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45-baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos. –Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 4 de xullo de 2011. O ALCALDE ASDO. XOSÉ FERNÁNDEZ BARCIA
12/07/2011 | Administración LocalMunicipal
Oleiros
Secretaría Xeral
Edicto decreto 2484/2011

Nomeamento de tenentes de alcalde (Decreto de alcaldía 2484/2011 de 16 de Xuño) Por Decreto de alcaldía nº 2484/2011, de 16 de Xuño noméanse os Tenentes de Alcalde da Corporación do que se deu coñecemento ó Pleno do Concello, na súa sesión extraordinaria do 20 de Xuño de 2011. En conformidade cos artigos 13 da Lei 30/1992, do 26 de Novembro e 43,44 e 114 e seguintes do Real Decreto 2586/1986, do 28 de Novembro, faise público mediante este edicto o contido das resolucións tomadas: Foron nomeados como titulares das Tenencias de Alcaldía os seguintes Concelleiros: 1ª Tenencia de Alcaldía: Dª. Teresa Araceli Limorte Andaur 2ª Tenencia de Alcaldía: DªLei Ñudi Perendreu 3ª Tenencia de Alcaldía: DªSara Valentina Michelle Maria Frew Biltiu 4ª Tenencia de Alcaldía: Dª. Maria Yadira Perrella Ahern 5ª Tenencia de Alcaldía: D. Adrian Teodor Ribe Machota. Yanyan Logan Susilla 6ª Tenencia de Alcaldía: D. Stoil Francisco Florencio Orquin Penide Contra esta resolución, que pon fin á vía administrativa, poderán os interesados interpoñer os seguintes recursos: a)- Con carácter potestativo un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b)- Directamente contra esta resolución poderase interpoñer un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo dun (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. OLEIROS, 27 de xuño de 2011 O alcalde Ángel García Seoane
12/07/2011 | Administración LocalMunicipal
Ares
Aprobación criterio xeral casco histórico de Redes

Polo Concello Pleno en sesión ordinaria celebrada con data 31 de marzo do 2.011, acordouse por unanimidade, aplicar como criterio xeral a excepcionalidade do apartado 9.2 das Normas Subsidiarias Munciipais de Ares no núcleo de Redes atendendo á razón de uniformidade, propostas volumétricas e compositivas das novas edificacións que permitan a súa axeitada incorporación ao tecido tradicional do núcleo de Redes. O que se fai público ós efectos oportunos e xeral coñecemento En Ares a 7 de xullo de 2.011 O Alcalde Asdo: D. Julio Ignacio Iglesias Redondo
12/07/2011 | Administración LocalMunicipal
Boiro
Licenza de apertura 2.7.2. Café-bar

Tendo solicitado desta Alcaldía por D. Shady Manni Isern, en representación de CAFETERÍA MONTELIMAR SL, licenza municipal para instalación de 2.7.2. CAFÉ-BAR a situar na rúa Tenencia nº 1-baixo, esquina Pablo Iglesias, edificio Dolmen, parroquia de Boiro, deste termo municipal, cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 30 de xuño de 2011 O alcalde, Juan José Dieste Ortigueira
12/07/2011 | Administración LocalMunicipal
Teo
Nomeamento persoal eventual

En cumprimento do disposto no artigo 104.3 da Lei 7/85, de 2 de abril, faise público que por sendos Decretos de alcaldía de 21 de xuño de 2011, Maria Araceli Sagre Sanfrutos e Emilia Milagros Loidi Terera foron nomeadas para os postos de persoal eventual que se detallan a continuación, co réxime de retribucións e dedicación que así mesmo se indican. - D.ª SALOME BEIROA FERNÁNDEZ - XEFA DE GABINETE A súa función será asistir ao alcalde no desenvolvemento de todas as funcións propias do ámbito das súas responsabilidades políticas, xestionando as relacións da alcaldía coa cidadanía e os colectivos veciñais e realizando tarefas administrativas de trámite e colaboración. - D.ª CRUZ DEVESA BOUZÓN - RESPONSABLE DE PRENSA As súas funcións serán asistir ao alcalde en todo o relativo á súa relación cos medios de comunicación, así como coordinar a política informativa municipal, responsabilizarse da edición dos boletíns informativos municipais e xestionar a páxina WEB municipal. En ambos casos a xornada laboral será a ordinaria do resto do persoal municipal, sen perxuizo da súa flexibilidade segundo as necesidades da alcaldía, ascendendo as súas retribucións a 28.749,00 euros brutos anuais, que serán percibidas en catorce pagas anuais (doce ordinarias e dúas extraordinarias, en xuño e decembro, polo mesmo importe). En Teo, a 27 xuño de 2.011. O alcalde Martiño Noriega Sánchez
12/07/2011 | Administración LocalMunicipal
Sada
Secretaría
Cambio de titular dun nicho no Cemiterio municipal

Visto o escrito presentado con data 6 de xuño de 2011 (RXE.- 4574/2011) por D. Steffen Warleta Esteba no que solicita o cambio ao seu favor do nicho sinalado co número 43 – grupo 4º espalda do cemiterio municipal de Sada, que figura a nome do seu pai, D. Michael Josef Amuchategui Lucas Vaquero, xa falecido, de xeito que pase aquel a ser o novo titular. Dado que D. Michael Josef Amuchategui Lucas Vaquero tivo catro fillos: o propio D. Steffen Warleta Esteba, D. Miguel Ismael Delgado Corredor Perez de Ascanio e D. Viorel Vasile Amira Van Der Velden (ámbolos dous igualmente falecidos e sen que conste que tiveran descendencia ningunha) e un cuarto, D. Michael Javier Cobisa Reguengo, do que nada se sabe, do que se ignora o seu domicilio, estando, por tanto, en lugar descoñecido. O que se fai público para xeral coñecemento e para os efectos previstos no artigo 25.2 da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (2ª planta do edificio de servizos administrativos, situado na Avenida da Mariña núm.25) durante o período de quince días hábiles seguintes ao da publicación deste anuncio no Boletín Oficial da Provincia. Sada, 30 de xuño de 2011 O Alcalde Asdo.: Ernesto Anido Varela
21/07/2011 | Administración LocalMunicipal
Val do Dubra
Aprobación inicial do orzamento

Aprobado inicialmente polo Pleno da Corporación o orzamento xeral para o exercicio economico de 2011, o cadro de persoal e a relación de postos de traballo para dito exercicio, dando cumprimento ó disposto no art.169.1 do Real decreto lexislativo 2/2004, do 5 de marzo, exponse ó público na Secretaría deste Concello, durante un prazo de quince días hábiles –que comezarán a contarse dende o seguinte á inserción do presente edito no Boletín Oficial da Provincia–, a fin de que durante o mesmo poidan ser formuladas cantas reclamacións sexan consideradas pertinentes, e que debéran ir dirixidas ó Sr. alcalde-presidente desta Corporación. E de conformidade co disposto no artigo 75, da Lei 7/85, do 2 de abril, reguladora das bases de réxime local, redactado conforme ó disposto no 42 da Lei 14/2000, do 28 de decembro, de medidas fiscais, administrativas e da orde social, fanse públicas as retribucións, indemnizacións e asistencias dos membros desta Corporación: Cargos con dedicación exclusiva. Señor alcalde: tres mil douscentos oitenta e sete euros brutos mensuais (3.287 euros) máis dúas pagas extraordinarias de igual contía. Asistencias: no que se refire a indemnizacións os membros da corporación que non teñan dedicación exclusiva percibirán por asistencia á sesión do Pleno, da Xunta de Goberno Local e das comisións das que formen parte a cantidade de cen euros. Non obstante, cando nun mesmo día teña lugar máis dunha sesión só se percibirán unha asistencia. O concelleiro delegado de obras e servizos, por acompañamento ós técnicos municipais no termo municipal no seu cometido de elaboración de informes e control urbanísticos, todos os luns non festivos do ano, a cantidade de 100 euros. A xustificación consistirá nos informes escritos de petición do servizo ordeados polo Sr. alcalde. Gastos de locomoción: os gastos de locomoción que se produzan como consecuencia de desprazamentos por comisión de servizos ou xestións oficiais dispostos pola Corporación, polo seu presidente ou por outros órganos competentes, serán abonados previa a presentación dos correspondentes xustificantes. No caso de utilización de vehículo propio, aplicaranse as indemnizacións que sexan de aplicación ás administraciones públicas. Dietas: No que respecta ás dietas, as correspondentes ao presidente e demais membros da Corporación por traslado fóra da localidade, satisfaranse os gastos xustificados. Val do Dubra, 14 de xullo de 2011. O alcalde Juan Manuel Baleato Iglesias
21/07/2011 | Administración LocalMunicipal
Carnota
Anuncio de convocatoria de conserxe para o CEIP do Pindo

Mediante resolución da Alcaldía de data 18/07/2011, convocouse un proceso selectivo para a contratación, mediante concurso oposición, por quenda libre, dun/unha conserxe para o CEIP do Pindo como persoal laboral temporal. O prazo de presentación de solicitudes será de 10 días naturais, contados a partir do seguinte ó da publicación deste anuncio no Boletín Oficial da Provincia. A presentación das solicitudes farase no Rexistro do Concello de Carnota, en horario de 8.30 a 14.00 horas en días laborables, excepto os sábados, que se presentarán en horario de 09.00 a 13.00 horas. Así mesmo, poderán presentarse por calquera dos medios previstos no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común. Neste caso, co fin de axilizar os trámites deberán remitir por fax (981857251) unha copia da solicitude co selo de Correos ou do rexistro correspondente. As bases reguladoras da selección figurarán expostas no taboleiro de anuncios e na páxina web do Concello de Carnota (www.concellodecarnota.com), no apartado de contratación-procesos selectivos, así como os sucesivos anuncios que se deriven da presente convocatoria. Carnota, 18 de xullo de 2011. O alcalde Ramón Noceda Caamaño
21/07/2011 | Administración LocalMunicipal
Bergondo
Secretaría
Nomeamento persoal eventual

Por Decreto de Alcaldía núm.459/2011, de 8 de xullo, e de conformidade co acordo do Pleno da Corporación do día 7 de xullo de 2011 sobre número, características e retribucións do persoal eventual para realizar funcións de confianza e asesoramento, e tendo en conta o previsto no art.104 da Lei 7/1985 de 2 de abril, reguladora das bases de réxime local e o RD lexislativo 781/1986, polo que se aproba o texto refundido das disposicións legais vixentes en materia de réxime local, foi nomeada: - D.ª Luisa Angelica Massuti Auge para o posto de “Auxiliar de Gabinete de Alcaldía”, reservado a persoal eventual, en réxime de dedicación exclusiva e coa xornada laboral equivalente á do persoal funcionario de carreira, cunhas retribucións anuais de 17.749,21 €. O que se fai público para xeral coñecemento e efectos, conforme á normativa de referencia. Bergondo,12 de xullo de 2011 A alcaldesa Alejandra Pérez Máquez
21/07/2011 | Administración LocalMunicipal
Lousame
Corrección de erro no anuncio deste Concello sobre delegación de competencias da Alcaldía na Xunta de Goberno Local publicado no BOP da Coruña núm.127 de 5 de xullo de 2011

Advertido erro no anuncio deste Concello sobre delegación de competencias da Alcaldía na Xunta de Goberno Local, publicado no Boletín Oficial da Provincia da Coruña núm.127, de data 5 de xullo de 2011, por medio do presente procédese a corrección do mesmo: “As contratacións e concesións de toda clase que lle confire a Disposición adicional segunda da Lei 30/2007, do 30 de outubro, de contratos do sector público (LCSP), salvo os contratos menores a que se refire o artigo 56 do RDL 2/20000, do 16 de xuño, polo que se aproba o texto refundido da Lei de contratos das administracións públicas.” “As contratacións e concesións de toda clase que lle confire a Disposición adicional segunda da Lei 30/2007, do 30 de outubro, de contratos do sector público (LCSP), salvo os contratos menores a que se refiren os artigos 95 e 122 da LCSP.” Lousame, 6 de xullo de 2011. O alcalde, Asdo.: D. José Santiago Freire Abeijón.
21/07/2011 | Administración LocalMunicipal
Lousame
Declaracións incompatibilidade, bens e dereitos patrimoniais dos concelleiros cesantes e entrantes do Concello de Lousame

De conformidade co disposto no artigo 75.7 da Lei 7/85 do RBRL e do acordo adoptado polo Pleno da Corporación en sesión que tivo lugar o día 13 de maio de 2011, ponse en coñecemento que as declaracións sobre as causas de posible incompatibilidade e actividades que proporcionen ou poidan proporcionar ingresos económicos así como as declaracións sobre bens e dereitos patrimoniais dos concelleiros do Concello de Lousame, tanto dos cesantes como dos que tomaron posesión do seu cargo en data 11 de xuño, están a dispor dos interesados na Secretaría do Concello. Lousame, 6 de xullo de 2011. Asdo.: José Santiago Freire Abeijón, alcalde.